**UPUTA ZA DOBAVLJAČE SJEMENSKOG I SADNOG MATERIJALA IZ EKOLOŠKE PROIZVODNJE – UPIS U BAZU BRM**

**NAPOMENA:**

Svaki ekološki proizvođač koji proizvodi poljoprivredni reprodukcijski materijal biljnih vrsta koje podliježu odredbama Zakona o sjemenu, sadnom materijalu i priznavanju sorti poljoprivrednog bilja (»Narodne novine«, br. 140/05, 35/08, 25/09, 124/10, 55/11 i 14/14), obvezan je upisati se u Upisnik dobavljača poljoprivrednog sjemena ili sadnog materijala u skladu s člankom 7. navedenog Zakona.

**Za detaljne informacije o biljnim vrstama koje podliježu odredbama Zakona o sjemenu, sadnom materijalu i priznavanju sorti poljoprivrednog bilja i upisu u Upisnik dobavljača poljoprivrednog sjemena i Upisnik dobavljača poljoprivrednog sadnog materijala možete se obratiti na** e-mail: HR\_reprodukcijski.materijal@mps.hr .

Sukladno članku 22. stavku 2. Pravilnika o kontrolnom sustavu ekološke poljoprivrede („Narodne novine“ br. 11/20), **dobavljač ekološkog biljnog reprodukcijskog materijala** **podnosi Ministarstvu poljoprivrede zahtjev za upis biljnog reprodukcijskog materijala u Bazu BRM** (Baza biljnog reprodukcijskog materijala iz ekološke proizvodnje).

1. **Zahtjev za upis** poljoprivrednog reprodukcijskog materijala podnosi se na **obrascu ZUBRM iz Priloga 6.** navedenog Pravilnika. Obrazac ZUBRM nalazi se u prilogu ove Upute.
2. **Uz zahtjev, dobavljač prilaže dokumente iz članka 50. stavka 1. Uredbe Komisije (EZ) br. 889/2008:**

***Članak 50. stavak 1.***

*Za potrebe upisa, dobavljač:*

***(a)*** *dokazuje da je on ili posljednji subjekt, u slučajevima kada dobavljač radi samo s prethodno pakiranim sjemenom ili sjemenskim krumpirom, podlijegao sustavu kontrole iz članka 27. Uredbe (EZ) br. 834/2007;*

**- Certifikat kojim se potvrđuje da je subjekt uključen u kontrolni sustav** – obzirom da Ministarstvo raspolaže izdanim certifikatima, certifikat dobavljača će provjeriti službenik Ministarstva i nije ga potrebno dostavljati. Na certifikatu mora biti naveden sadni materijal za koji se traži upis u Bazu BRM.

***(b)*** *dokazuje da sjeme ili sjemenski krumpir koji se stavlja na tržište zadovoljava opće zahtjeve koji vrijede za sjeme i sjemenski krumpir;*

- Za sjeme i sjemenski krumpir: **kopiju uvjerenja o priznavanju sjemenskog usjeva (za HAPIH)**

- Za CAC kategoriju voćnog sadnog materijala: **kopiju izvješća o proizvodnji CAC sadnica (za HAPIH)**.

Podaci koji se vode u Bazi podataka obnavljaju se kvartalno: 15. ožujka, 15. lipnja, 15. rujna i 15. prosinca. U tu svrhu **dobavljači su obvezni** četiri puta godišnje, najkasnije **do 1. ožujka, 1. lipnja, 1. rujna i 1. prosinca, dostaviti Ministarstvu ažurirano stanje podataka o dostupnom poljoprivrednom reprodukcijskom materijalu,** također **na obrascu ZUBRM**.

Ukoliko **dobavljači u navedenom roku ne dostave ažurirano stanje podataka**, sukladno članku 22. stavku 6. Pravilnika, upisani podaci smatrat će se nedostupnima i **Ministarstvo će iste brisati** iz baze podataka.

Ukoliko trebate dodatne informacije možete se obratiti na mail eko@mps.hr ili na br. telefona 01/61 06 880 i 01/61 06 830.

PRILOG 6

Obrazac ZUBRM - Zahtjev za upis u Bazu biljnog reprodukcijskog materijala

|  |  |
| --- | --- |
|  | **MINISTARSTVO POLJOPRIVREDE****Ulica grada Vukovara 78****Zagreb** |
| **ZAHTJEV ZA UPIS U BAZU BILJNOG REPRODUKCIJSKOG MATERIJALA** |
| **1.** | **Dobavljač biljnog reprodukcijskog materijala** |
| 1.1. |  | Naziv |
| 1.2. |  | OIB |
| 1.3. |  | Adresa |
| 1.4. |  | Kontakt e-mail |
| **2.** | **Biljni reprodukcijski materijal**  |
| 2.1. | Područje gdje dobavljač može korisniku dostaviti biljni reprodukcijski materijal |  |
| 2.2. | Država ili regija u kojoj je poljoprivredni reprodukcijski materijal ispitan i odobren |  |
| 2.3. | Datum od kada će poljoprivredni reprodukcijski materijal biti dostupan |  |
| **3.** | **Kontrolno tijelo dobavljača** | Naziv |
| Kodni broj |
| **4.** | **Popis biljnog reprodukcijskog materijala** |
| **Znanstveni naziv vrste (latinski + hrvatski)** | **Znanstveni naziv sorte** |
|  |  |
|  |  |
|  |  |
|  |  |
|  |  |
|  |  |
|  |  |
| Mjesto i datum: | Potpis odgovorne osobe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ovjera (pečat) |
| Prilog: Dokumenti iz članka 50. stavka 1. (a) i (b) Uredbe Komisije (EZ) br. 889/2008 |